


Z A P I S N I K
12. sjednice Vijeća Mjesnog odbora „Ban Keglević“
16. svibnja 2022.
u prostoru MS „Ban Keglević“, Bleiweisova 24,
s početkom u 18:00 sati


NAZOČNI ČLANOVI VIJEĆA:
Kristina Cencelj, Milena Kramer, Mirjan Saračević, Luka Saračević, Tomislav Uršić i Vesna Žulj  

NENAZOČNI ČLANOVI VIJEĆA:
Ivan Nakić

Predsjedava Mirjan Saračević, predsjednik Vijeća.

Zapisnik vodi predsjednik Vijeća.

Predsjednik konstatira da je nazočno 6 od ukupno 7 članova Vijeća, što znači da Vijeće može pravovaljano odlučivati, te otvara 12. sjednicu Vijeća Mjesnog odbora.

Bez rasprave, jednoglasno , Vijeće prihvaća tekst Zapisnika 11. sjednice Vijeća.

Na prijedlog predsjednika,  Vijeće jednoglasno utvrđuje

DNEVNI RED

1. Ulica Grada Mainza 11 i Slovenska 22, sadnja živice - zahtjev K. H. 
2. Bleiweisova ulica,  postava koševa za pseći izmet kod dječjeg parka „Točkica“- zahtjev M. Š.
3. Bleiweisova ulica, iscrtavanje parkirnog mjesta- zahtjev R. M. 
4. Informacije, pitanja i prijedlozi

Ad 1. Ulica Grada Mainza 11 i Slovenska 22, sadnja živice - zahtjev K. H. 

Predsjednik usmeno informira nazočne o predmetu rasprave i odlučivanja.
 U raspravi sudjeluju: Milena Kramer, Kristina Cencelj, Vesna Žulj i Mirjan Saračević. 

 Vijeće jednoglasno donosi 

ZAKLJUČAK
o sadnji živice u Ul. Grada Mainza 11 i Slovenska 22

1. Vijeću Mjesnog odbora „Ban Keglević“ se obratio  K. H. sa zahtjevom da se dopuni živica na lokaciji Ulica Grada Mainza 11 i Slovenska 22.

2. Vijeće podržava zahtjev te moli da Zrinjevac d.o.o. obnovi živicu.

3. Ovaj  Zaključak se dostavlja Vijeću Gradske četvrti Črnomerec.


Ad 2. Bleiweisova ulica,  postava koševa za pseći izmet kod dječjeg parka „Točkica“- zahtjev M. Š.

 Predsjednik usmeno informira nazočne o predmetu rasprave i odlučivanja.
 U raspravi sudjeluju: Milena Kramer, Kristina Cencelj i Mirjan Saračević. 

 Vijeće jednoglasno donosi 

ZAKLJUČAK
          o postavi koševa za pseći izmet kod dječjeg parka  „Točkica“, Bleiweisova ulica


1. Vijeću Mjesnog odbora „Ban Keglević“ se obratio  M. Š.  sa zahtjevom da se kod dječjeg parka „Točkica“ u Bleiweisovoj ulici postave bar 4 koša za pseći izmet.

2. Vijeće podržava zahtjev te moli da Čistoća d.o.o. postavi koševe.

3. Ovaj  Zaključak se dostavlja Vijeću Gradske četvrti Črnomerec.
Ad 3.  Bleiweisova ulica, iscrtavanje parkirnog mjesta u Bleiweisovoj 33- zahtjev R. M..
          Predsjednik usmeno informira nazočne o predmetu rasprave i odlučivanja.
          U raspravi sudjeluju: Kristina Cencelj, Mirjan Saračević, Tomislav Uršić, Luka  
          Saračević i Milena Kramer.

          Vijeće jednoglasno donosi

ZAKLJUČAK
o iscrtavanju parking mjesta u Bleiweisovoj ul. 33

1. Vijeću Mjesnog odbora „Ban Keglević“ se  obratio R. M. sa prijedlogom  da se iscrta dodatno parkirno mjesta u Bleiweisovoj ulici kod kbr 33.

2. Vijeće podržava prijedlog da se iscrta parkirno mjesto sukladno tehničkim uvjetima.

3. Ovaj  Zaključak se dostavlja Vijeću Gradske četvrti Črnomerec.


Ad 4. Informacije, pitanja i prijedlozi

[bookmark: _GoBack]Kristina Cencelj daje prijedlog da se asfaltira južna strana Bleiweisove ulice (preko puta dječjeg parka „Točkica“).

Budući da se nitko ne javlja za riječ, predsjednik zaključuje sjednicu.
Sjednica je završena u 18:55 sati.
            
KLASA: 024-08/22-003/965
URBROJ: 251-13-11-3-22-2
Zagreb, 16. svibnja 2022.
					Predsjednik Vijeća
Mjesnog odbora „Ban Keglević“

                                                                                                 Mirjan Saračević v. r.

